Taqendurt n zik d tahrawant, d taɣezzfant, tettɣummu akk tafekka n tmeṭṭut, tettcabi ɣer tin n yicawiyen d tin n yimaziɣen n Lmerruk, ifassen-is ɣezzifit, ttaṭṭafent-tt s uxellxal ɣef tuyat, deg yedmaren ttlusunt abruc. Ttgent-as lfuḍa, ttenḍent-as asaru deg wammas, ɣef uqerru ttarrant amendil azewwaɣ neɣ tafunart, rennunt axelxal deg uḍar. Ṣṣenf-agi n tqendurt ssawalen-as «timleḥeft» lkettan-is yal yiwen amek iga, wa d leḥrir, tayeḍ d lxiḍ, s umata taqendurt zik, tettwaxaḍ s kra n yeḥwicen d tleflufin d yizagzagen. 14 3.2.Lfuḍa : tetili-d sufella n tqendurt , tetččuddu-tt tameṭṭut ɣef w ammas trennu-as agus, tesɛa ijerdan s uzeggaɣ d uwraɣ, ur ilaq ara tameṭṭut attut axater d lɛib mayela uterat ara sufella n tqendurt-is.